বৌভাতের সাজপোশাকে স্নিগ্ধতা - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« বৈশাখে বৈচিত্র্য
ব্যান্ডবাহার »
বৌভাতের সাজপোশাকে স্নিগ্ধতা
Jan 5, 2010 | গ্যালারি, নারী, ফিচার, বিশেষ অনুষ্ঠান | 0 comments
বৌভাতের সাজপোশাকে স্নিগ্ধতা বিয়ে বা বৌভাতের শাড়ি নিয়ে আলাদাভাবে বলার কোনো অবকাশ নেই। দুই অনুষ্ঠানে শাড়ির কাজ একই রকম হবে। তবে মাথায় রাখতে হবে এ ক্ষেত্রে রঙের বিষয়টিকে। বিয়ের শাড়ি লাল, জাম রং বা রানি রং হতে পারে। তবে সে ক্ষেত্রে বৌভাতে লাল রংটা এড়িয়ে যাওয়াই ভালো। বরং সাদা, চাঁপা, সাদা-গোলাপি, হালকা বেগুনি—এ ধরনের রংগুলোতে কনেকে অনেক বেশি স্নিগ্ধ দেখাবে।
কোথায় পাবেন কেমন শাড়ি
বাংলাদেশের নিজস্ব কাপড় ও নিজস্ব বুনন বা নকশায় এখন অভিজাত বিয়ের শাড়ি তৈরি করছেন অনেকেই। এবার বিয়ের সংগ্রহে মসলিন, জামদানি, নেট বা জর্জেটের শাড়িতে বৈচিত্র্য নিয়ে এসেছে ড্রেসিডেল। গুলশান এভিনিউয়ে ড্রেসিডেলের শোরুমে এসব শাড়ি পাওয়া যাবে। এখানে শাড়ির দাম ৩০ হাজার থেকে দেড় লাখ টাকা। তবে যেকোনো শাড়ি চাইলে বাজেট অনুযায়ী, এক মাস সময় হাতে রেখে তৈরি করিয়ে নিতে পারেন ড্রেসিডেল থেকে। এমনকি আনুষঙ্গিক ওড়না, ব্যাগ, বরের পাগড়ি, পাঞ্জাবি, এমনকি নাগড়াও তৈরি হয়ে যাবে চাহিদামাফিক। টাঙ্গাইল শাড়ি কুটিরে বিয়ের শাড়ি তৈরির ফরমায়েশ দিতে হবে অন্তত তিন মাস সময় হাতে রেখে। কারণ এখানে কাতান, বেনারসি আর জামদানি অভিজাত নকশায় সময় নিয়ে তৈরি করা হয়। সে ক্ষেত্রে জামদানিতে ন্যূনতম ২০ হাজার এবং কাতানে আট হাজার টাকা বাজেট করতে হবে। মিরপুরের বেনারসি কুঠি বিখ্যাত এখানকার কাতান বেনারসির জন্য। অন্তত ১০ হাজার টাকা বাজেট করে কাতান শাড়ি কিনতে পারবেন এখান থেকে। মায়াসীরের ব্রাইডাল কালেকশনের শাড়ি পাওয়া যাবে ৮৫০০ টাকা থেকে ৩০ হাজার ৫০০ টাকায়। ফ্যাশন হাউস আড়ং ৯ থেকে ২০ জানুয়ারি শিল্পকলা একাডেমীতে আয়োজন করছে ব্রাইডাল জামদানি শাড়ির প্রদর্শনীর। এখানে থাকবে আড়ংয়ের এক্সক্লুসিভ ডিজাইনের জামদানি শাড়ি। চাইলে কেউ প্রদর্শনী ঘুরে দেখে কিনতে পারবেন এখান থেকেই।
বিয়ের শাড়ির সঙ্গে ওড়না পাওয়া যাবে মিলিয়েই। তবে কেউ চাইলে করিয়েও নিতে পারেন। ওড়নার দাম ৫০০ থেকে ১০ হাজার টাকা পর্যন্ত।
সূত্র: দৈনিক প্রথম আলো, জানুয়ারী ০৫, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla